REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 602-02/16-20/03

URBROJ: 238-27-15-11-16-2

Bregana, 6. 7. 2016.

Z A P I S N I K

s 3. redovne sjednice Vijeća roditelja OSNOVNE ŠKOLE MILANA LANGA, BREGANA održane dana 6. 7. 2016. godine u prostoru škole u Bregani, s početkom u 18:30 sati.

Sjednici Vijeća prisustvovalo je 14 roditelja (popis prisutnih u prilogu).

Predsjednik Vijeća roditelja Željka Knežević pozdravila je prisutne, zahvalila se na odličnom odazivu i predložila sljedeći

Dnevni red:

1. Izvješće o odgojno-obrazovnim rezultatima, realizacija Godišnjeg plana i programa rada i Školskog kurikuluma na kraju šk. god.2015./2016.

Izvjestitelj: Marica Marjanović, stručni suradnik

1. Informacija o investicijskim radovima.

Izvjestitelj: Igor Matijašić prof.

1. Razno

Dnevni red jednoglasno je usvojen.

Ad 1) **Izvješće o odgojno-obrazovnim rezultatima, realizaciji Godišnjeg plana i programa rada i Školskog kurikuluma na kraju šk. god. 2015./2016.**

Izvješće o odgojno-obrazovnim rezultatima, realizaciji Godišnjeg plana i programa rada škole i Školskog kurikuluma podnijela je gđa Marica Marijanović, stručna suradnica-pedagog (izvješće u prilogu zapisnika).

Ove školske godine na dopunski rad je poslano 16 učenika i svi su uspješno završili i prešli u viši razred. U odnosu na prošlu godinu ukupan broj izostanaka se smanjio, no manji je broj odlikaša.

Igor Matijašić, ravnatelj škole, osvrnuvši se na rad u protekloj školskoj godini, obavijestio je prisutne da je učenicom generacije proglašena Eva Magdić Govedarica, te da je Patricija Vegel dobila nagradu zbog ostvarenog odličnog plasmana na Državnom natjecanju iz njemačkog jezika.

Nadalje je upoznao roditelje s rezultatima uvođenja popodnevne nastave u 14 sati, tj. nije bilo nikakvih negativnih reakcija. Uvođenje e-dnevnika također je pozitivno odjeknulo na roditelje i učenike jer su roditelji imali uvid u ocjene tijekom čitave godine pa nije bilo pritiska na učitelje na kraju godine.

Naglasio je da su iznimno uspješni bili projekti Dan ljekovitog bilja, Dani jabuka pod vodstvom učiteljice Marije Aščić u PŠ Noršić Selo, u našoj školi održalo se županijsko natjecanje iz biologije, dan ružičastih majica, večer lampiona, olimpijski dan, plesni tečaj, izleti (Vukovar, Trakošćan...), škola u prirodi, maturalna putovanja.

Pohvaljeni su asistenti u nastavi u radu s učenicima.

Gospođa Marica Marijanović upoznala nas je sa upisima u srednje škole. Na upit roditelja zna li ravnatelj s kojim uspjehom su djeca iz Bregane koja su se iz naše škole upisala u srednju školu, završila 1. razred, ravnatelj je odgovorio da nam srednje škole ne daju takve podatke.

Postavljeno je pitanje roditelja koliko ostale škole na području Samobora imaju đaka, na što je ravnatelj odgovorio.

Po razredu je dodjeljeno 5 pohvala u posjeku, na koje je osim ocjena utjecalo i trud i zalaganje, s većim brojem pohvala smatra se da se gubi na vrijednosti.

Što se tiče kazni, ravnatelj je odgovorio da nije rješenje da se dijete preseli u drugu školu (kratkotrajno rješenje) i naglasio da su neka djeca uključena u program Centra za socijalnu skrb, što je velika stvar i ozbiljna situacija.

Informirao nas je o formiranju jednog razreda za djecu s poremećajem pažnje na Rudama (to je još u planu), njima će se baviti stručno osposobljeni ljudi, educirani psiholozi i pedagozi.

Vijeće roditelja prihvatilo je Izvješće o odgojno-obrazovnim rezultatima, realizaciji Godišnjeg plana i programa rada škole i Školskog kurikuluma.

**Ad 2) Informacija o investicijskim radovima na Školskim objektima**

Izvjestitelj po navedenoj točki dnevnog reda bio je ravnatelj Igor Matijašić koji je upoznao prisutne da je sanacija krova skoro gotova, jedan dio završen, a drugi se očekuje da će biti saniran do jeseni.

Drugi veliki projekt: sanacija školskog igrališta bi trebala završiti u drugoj polovici 8. mjeseca. Postavit će se novi golovi, koševi, sloj asfalta. Biti će jedno nogometno, košarkaško i odbojkaško igralište. Atletska staza ići će okolo igrališta, te par redova tribina uz igralište. Postavit će se zaštitna mreža prema dvorani. Ravnatelj je istaknuo da je glavni cilj vratiti djecu na školsko igralište.

Tijekom ljeta obnovit će se i parket u zbornici, te preostalim učionicama, popravit će se klime, te zamijeniti namještaj koji je u lošem stanju.

Ravnatelj je istaknuo dobivenu nagradu opet za najljepši okoliš, sadnja novog bilja te kotač začinskog bilja. U planu je napraviti poučnu stazu oko škole.

**Ad 3) Razno**

* Besplatni udžbenici: Sva djeca dobivaju besplatne udžbenike, popis udžbenika koji se dobivaju biti će objavljeni na web stranici naše škole. Ne dobivaju se njemački jezik i informatika. Knjige će se morati vratiti na kraju školske godine.
* Startasice u školi: Grad se neće uključiti u taj projekt nabavom tenisica za sve škole, ali će se roditeljima uputiti poziv da se samostalno uključe u akciju.
* Izgradnja nastavka ulice Milana Langa prema ulici Tina Ujevića: Ravnatelj je izvijestio da je projekt pred realizacijom (pretpostavka je da će ove godine biti dovršeno). Postavit će se rampa pred školskim parkingom.
* Osiguranje djece. Ukoliko netko želi osigurati svoje dijete od ozljeda to mora napraviti samoinicijativno jer u našoj školi ne radimo osiguranje zbog loših iskustava u prošlosti.

Na kraju ravnatelj se zahvaljuje roditeljima na lijepoj suradnji te predsjednica Vijeća roditelja Željka Knežević zaključuje sjednicu u 20:15 sati

Zapisničar:

Marija Penić

Predsjednik Vijeća roditelja:

Željka Knežević